คือผม มีอะไรกับแฟนแบบไม่ได้สอดใส่ แต่ นิ้วของผมอาจมีน้ำหล่อลื่นของผมอยู่ แล้วไปโดนบริเวณมดลูกของแฟน (ไปเขี่ยสอดเล็กน้อยทำให้เกิดอารมณ์) หลังวันนี้วันที่ 31 /1 จากนั้น. รุ่งเช้าผมก็ให้แหนกินยาคุมฉุกเฉินแบบสองเม็ดอะครับ. มาวันนี้. 10/2 ปจด ยังไม่มาเลย จะมีโอกาสท้องมั้ยครับ
สวัสดีค่ะ หากนิ้วมือเปื้อนเฉพาะน้ำหล่อลื่น ไม่ได้เปื้อนน้ำอสุจิ การนำนิ้วมือดังกล่าวสอดใส่เข้าสู่ช่องคลอด ไม่ได้ทำให้เกิดการตั้งครรภ์ได้ค่ะ ดังนั้น ก็ไม่ควรทานยาคุมฉุกเฉินไปโดยไม่จำเป็นค่ะส่วนการที่ประจำเดือนมาช้านั้น ก็อาจเกิดจากผลของยาคุมฉุกเฉินได้ค่ะ ดังนั้น ก็ควรรอประจำเดือนต่อไปก่อนหลังจากนี้ หากจะมีเพศสัมพันธ์บ่อยๆ หรือกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ หรือประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ